钦定古今图书集成/明伦汇编/闺媛典/第314卷 > 皇清四十七 > 施应禄妻陈氏
## 钦定古今图书集成/明伦汇编/闺媛典/第314卷 > 皇清四十七 > 施应禄妻陈氏

按《武进县志》：“陈氏，施应禄妻。应禄堕湖死，氏年二十二，无子，仅一女，遗腹及㝃，又非男，姑老，宗族谋夺其志，氏愬县持牒自卫，又尽析其遗产与夫之两弟，仅存瘠田五亩，敝屋二、三椽。养姑嫁两女，拮据异常。康熙某年七十馀，郡守骆锺麟表其门。”